ZAPISNIK

5. seje Sveta zavoda OŠ Malečnik, ki je bila 11. 3. 2015 ob 18.00 v učilnici matematike.

PRISOTNI: Tina Fošnarič, Mateja Simonič, Marjana Nekrep, Vladimir Prah, Jožef Škof,

Stanislava Naterer, Andreja Močnik Kožič, Tomaž Škrlec, Valerija Bračko,

Katja Kozjek Varl.

OPRAVIČENO ODSOTNI: Simona Šket Žiberna.

VABLJENI: Rudolf Sedič – ravnatelj, Iris Kaukler – predstavnica sindikata, Majda Mak –

računovodkinja.

**K točki 1 – Ugotovitev sklepčnosti in potrditev dnevnega reda**

Predsednica Sveta zavoda je odprla sejo, pozdravila navzoče in ugotovila, da je na seji prisotnih 10 članov in je bila seja sklepčna. Predlagala je potrditev dnevnega reda, ki so ga predstavniki Sveta zavoda prejeli z vabilom.

**Sklep št. 1:**

**Seja Sveta zavoda OŠ Malečnik je bila sklepčna, prisotnih je bilo 10 članov.**

**DNEVNI RED:**

1. Ugotovitev sklepčnosti in potrditev dnevnega reda.
2. Pregled sklepov pretekle seje.
3. Pregled in potrditev zapisnika pretekle seje.
4. Poročilo o opravljenem popisu.
5. Poslovno poročilo 2014.
6. Ocenjevanje delovne uspešnosti ravnatelja za leto 2014.
7. Razno.

Predsednica Sveta zavoda je vprašala člane, ali imajo kakšno pripombo oz. dopolnitev dnevnega reda.

Ravnatelj je povedal, da je pri točki 4 dnevnega reda bila storjena napaka, na katero je bil opozorjen, tako da bo pri tej točki podal obrazložitev.

**Sklep št. 2 :**

**Svet zavoda OŠ Malečnik je potrdil predlagani dnevni red 5. seje Sveta zavoda.**

**K točki 2 – Pregled sklepov prejšnje seje Sveta zavoda**

Predsednica Sveta zavoda je ugotovila, da so bili vsi sklepi pretekle seje realizirani.

**Sklep št. 3:**

**Svet Zavoda OŠ Malečnik potrjuje sklepe prejšnje seje. Vsi sklepi so bili realizirani.**

**K točki 3 – Pregled in potrditev zapisnika pretekle seje**

Predsednica Sveta zavoda je vprašala člane, ali ima kdo kakšno pripombo oz. dopolnitev k zapisniku pretekle seje.

Ker ni bilo pripomb, je bil sprejet

**Sklep št. 4:**

**Svet zavoda OŠ Malečnik potrjuje zapisnik pretekle seje Sveta zavoda.**

**K točki 4 – Poročilo o opravljenem popisu**

Poročilo o opravljanem popisu so člani Sveta zavoda prejeli kot gradivo in so s poročilom seznanjeni.

Predsednica Sveta zavoda članom ponovno razdeli Poročilo o opravljenem popisu.

Ravnatelj je povedal, da je v Poročilu o opravljenem popisu, ki so ga člani prejeli, zapisan sklep, da je sklep sprejel ravnatelj vzgojno-izobraževalnega zavoda OŠ Malečnik, v Poročilu o opravljanem popisu, ki vam ga je razdelila predsednica, piše, da je sklep sprejel Svet zavoda OŠ Malečnik. Po opozorilu in ponovnem pregledu 40. člena Zakona o računovodstvu, v katerem piše, da poročilo o popisu obravnava pristojni organ pravne osebe, konkretno, kdo je pristojni organ pravne osebe, pa nikjer ni zapisano. V Aktu o ustanovitvi OŠ Malečnik je najvišji organ Svet zavoda in po mnenju je tudi Svet zavoda tisti, ki potrdi Poročilo o opravljenem popisu. Poročilo, ki ste ga prejeli danes, je po vsebini popolnoma enako poročilu, ki ste ga prejeli po pošti, sprememba je samo, da sklep sprejme Svet zavoda in ne ravnatelj.

Predsednica Sveta zavoda je odprla razpravo na opravljen popis.

Računovodkinja je povedala, da je popis potekal brez posebnosti.

Komisije so izločile iz uporabe drobni inventar in osnovna sredstva, ki so bila neuporabna oz. zaradi poškodb nevarna za uporabo.

Predlagala je odpis 169,67 EUR neizterljivih terjatev.

**Sklep št. 5:**

**Svet zavoda OŠ Malečnik se je seznanil s Poročilom o opravljenem popisu. Svet zavoda sprejme sklep o načinu uskladitve knjiženega stanja sredstev in virov ter sredstev z dejanskim stanjem.**

**K točki 5 – Poslovno poročilo 2014**

Gradivo k tej točki so člani prejeli.

Predsednica je povedala, da sta za dodatna pojasnila k tej točki na voljo ravnatelj in računovodkinja.

Ravnatelj je povedal, da je sestavni del Poslovnega poročila tudi Evalvacijsko poročilo, ki so ga člani prejeli kot gradivo za prejšnjo sejo. Poslovno poročilo se nanaša na koledarsko leto 2014, Evalvacijsko poročilo pa na šolsko leto 2013/14.

Računovodkinja je seznanila Svet zavoda z dogajanji pri poslovanju šole v letu 2014, predvsem je poudarila likvidnostne težave zaradi izplačila plačnih nesorazmerij (sredstva MIZŠ so bila prejeta 31.12. 2014) in energetsko obnovo šole – fasada, zamenjava oken in vrat. Na računu Šolskega sklada je bilo zbranih 5.889,56 EUR – donacije staršev, donacije drugih fizičnih in pravnih oseb, prostovoljni prispevki na novoletnem bazarju in za koledarje. Odhodki Šolskega sklada so bili: plačilo treh obrokov za tri učence za šolo v naravi, sofinanciranje zgornjega igrišča in nabava gugalnice za spodnje igrišče, tako da je bilo stanje na računu Šolskega sklada na dan 31.12. 2014 1.922,92 EUR.

Predstavnik ustanoviteljice MO Maribor je povedal, da je bilo leto 2014 za šolo zelo pozitivno in ogromno narejenega.

Prav tako je predstavnica ustanoviteljice MO Maribor povedala, da je bilo na šoli zelo veliko narejenega, vprašala pa je, ali je država že poravnala sredstva za plačna nesorazmerja.

Računovodkinja je povedala, da je bilo s strani države vse poravnano.

Predstavnica Sveta staršev OŠ Malečnik je vprašala, ali so že znani podatki, koliko se je privarčevalo pri kurjavi po energetski prenovi šole.

Ravnatelj je odgovoril, da končne ocene še ni, ker kurilna sezona še ni zaključena, po oceni hišnika je prihranek od 20 do 30 % glede nabave kurilnega olja.

Glede popolnega zaključka sanacije OŠ Malečnik je bil konec leta 2014, s pomočjo MO Maribor, dan v izdelavo projekt za sanacijo kotlovnice – kurilo se bo na biomaso. Projekt je izdelan, MO Maribor je stroške projekta poravnala. Za sanacijo kotlovnice sredstev s strani MO Maribor ne bo možno zagotoviti, zato se dogovarjajo o zasebnem partnerstvu.

Predstavnica ustanoviteljice MO Maribor je vprašala, zakaj se presežek prihodkov nad odhodki prenaša iz leta v leto.

Presežek prihodkov nad odhodki ni bil v celoti porabljen zaradi pomanjkanja likvidnostnih sredstev, nekaj presežka ostaja za sprotne potrebe nadomeščanja osnovnih sredstev. Likvidnostne težave so bile zaradi tega, ker je Ministrstvo za izobraževanje, znanost in šport nakazalo sredstva za plačna nesorazmerja 31. 12. 2014.

Predstavnik Sveta staršev je podal pohvalo delavcem šole in strokovnim službam za dobro poslovno poročilo. Prav tako je zelo pohvalno, da se je pri obnovi šole in igrišča naredilo veliko ur brezplačno, delalo se je ob sobotah in nedeljah. Vsem, ki so pri tem sodelovali, je potrebno izreči pohvalo.

Predstavnica šole je povedala, da Šolski sklad poskrbi za to, da so starši seznanjeni s tem in narejena je tudi evidenca, koliko je bilo prispevkov v materialu s strani oseb in podjetij.

**Sklep št. 6:**

**Svet zavoda OŠ Malečnik je sprejel Poslovno poročilo za leto 2014.**

Predsednica Sveta zavoda seznani člane s sklepom računovodkinje v zvezi s porabo presežka prihodkov nad odhodki v višini 28.313,22 EUR.

Računovodkinja je seznanila člane Sveta zavoda o porabi presežnih sredstev za nabavo računalniške opreme, omare za kemikalije, pisarniškega pohištva, učil za fiziko, nabavo ograje za igrišče in nabavo učil in učne tehnologije.

Ostanek neporabljenih presežnih sredstev pa se bo namenil za nadomeščanje in obnovo osnovnih sredstev v primeru okvar ali prenehanja delovanja osnovnih sredstev.

**Sklep št. 7:**

**Svet zavoda OŠ Malečnik potrjuje razporeditev presežka prihodkov v skupnem znesku 28.313,22 EUR za nabavo:**

* **računalniške opreme v vrednosti 8.000,00 EUR (računalniki, LCD – projektorji, nadgranja obstoječe IKT tehnologije);**
* **omare za kemikalije v vrednosti 800,00 EUR;**
* **pisarniškega pohištva v vrednosti 1.000,00 EUR;**
* **učil za fiziko v vrednosti 1.000,00 EUR;**
* **nabava ograje za igrišče v vrednosti 1.500,00 EUR;**
* **nabava učil in učne tehnologije v vrednosti 5.000,00 EUR;**
* **ostanek 11.013,22 EUR za nadomeščanje in obnovo osnovnih sredstev v primeru okvar ali prenehanja delovanja osnovnih sredstev (stroji, oprema, računalniki…).**

**K točki 6 – Ocenjevanje delovne uspešnosti ravnatelja za leto 2014**

Pri tej točki dnevnega reda je predsednica Sveta zavoda prosila ravnatelja, predstavnico sindikata in računovodkinjo, da zapustijo sejo.

Predsednica Sveta zavoda je v zvezi z ocenjevanjem ravnatelja prebrala okrožnico Ministrstva za izobraževanje, znanost in šport ter povedala, da je delo ravnatelja razvidno iz poročil, analiz in Letnega delovnega načrta.

Člani Sveta zavoda so glasovali za ocenitev ravnatelja, in sicer:

1. Realizacija obsega programa 25 % od možnih 25 %;
2. Kakovost izvedba programa 34 % od možnih 35 %;
3. Razvojna naravnanost zavoda 34 % od možnih 35 %
4. Zagotavljanje materialnih pogojev 4,8 % od možnih 5 %.

Svet zavoda OŠ Malečnik je po glasovanju sprejel

**UGOTOVITVENI SKLEP:**

**Svet zavoda OŠ Malečnik je na seji dne 11. 3. 2015 ugotovil:**

1. **Ravnatelj je dosegel 97,8 % vrednosti meril za ugotavljanje dela plače za delovno uspešnost.**

**K točki 7 - Razno**

Pri tej točki ni bilo razprave, ravnatelj je člane Sveta zavoda povabil na ogled prenovljene telovadnice in se članom zahvalil za uspešno prvo leto sodelovanja.

Seja je bila zaključena ob 19.00.

Zapisala Predsednica Sveta zavoda

Marjana Nekrep OŠ Malečnik

Tina Fošnarič